तनुज विरवानी
तनुज विरवानी एक भारतीय अभिनेता और मॉडल हैं जो बॉलीवुड उद्योग में सक्रिय हैं। 2017 की अमेज़ॅन ओरिजिनल टेलीविज़न सीरीज़ इनसाइड एज में उन्हे वायु राघवन की भूमिका में अभिनय करने के लिए जाना जाता है। उन्होंने जेनिफर विंगेट के साथ ऑल्ट बालाजी के कोड एम और ज़ी5 के सबसे सफल शो पॉइज़न में भी महत्वपूर्ण भूमिकाएँ निभाई हैं। इससे पहले उन्होंने सनी लियोन के साथ रोमांचक फिल्म वन नाइट स्टैंड में काम किया।एक अभिनेता होने के साथ उन्हे निर्देशन और लेखन में भी गहरी रुचि है। उन्होंने सामाजिक रूप से कई लघु प्रासंगिक फिल्में भी बनाई हैं। हाल ही में उन्हें वूट सेलेक्ट की लोकप्रिय वेब सीरीज इललीगल के दूसरे सीजन में देखा गया।